Република Србија

Oпштина Гаџин Хан

ОПШТИНСКО ВЕЋЕ

Број:06-400-581/22-III

05.12.2022.године

ГАЏИН ХАН

На основу члана 5. и члана 61. став 1.и 8. Закона о буџетском систему (,,Сл.гласник РС” бр. 54/2009,73/2010,101/2010,101/2011,93/2012,62/2013,63/2013,108/2013, 142/2014,68/2015,103/2015,99/2016,113/2017,95/2018,31/2019, 72/2019, 149/2020 и 118/2021), члана 30. Одлуке о првом ребалансу буџета општине Гаџин Хан за 2022. годину (,,Службени лист града Ниша,, број 116/2021,89/2022) и Предлога о отварању апропријације број 400-1041/2022-IV/01 од 29.11.2022. године, Служба за буџет, финансије и пореску администрацију даје

**Р Е Ш Е Њ Е**

**О ОТВАРАЊУ АПРОПРИЈАЦИЈЕ**

У оквиру средстава утврђених Одлуком о првом ребалансу буџета општине Гаџин Хан за 2022. годину (,,Службени лист града Ниша,, број 116/2021, 89/2022), а на основу Уговора о додели бесповратних средстава закљученим са Министарством за бригу о селу број 400-574/2022-I од 25.11.2022. године (њихов број 276-401-00-1108/2/2022-01 од 25.11.2022.године) врши се отварање апропријација из извора 07-Трансфери од других нивоа власти за износ од **1.180.000,00** динара и то:

**Раздео 5 – Општинска управа**

**Програм 1**

**Шифра Програма 1101- Становање, урбанизам и просторно планирање**

**ПА: 1101-0004- Стамбена подршка**

**Функција 660- Послови становања и заједнице некласификовани на другом месту**

**Позиција: 94/1**

**Економска класификација: 426900-Материјали за посебне намене**

**О б р а з л о ж е њ е**

Чланом 61. став 1. Закона о буџетском систему (,,Сл. гласник РС” бр. 54/2009,73/2010,101/2010,101/2011,93/2012,62/2013,63/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019)), предвиђено је да у случају да се у току године обим пословања или овлашћења директног, односно његовог индиректног корисника буџетских средстава промени, износ апропријација издвојених за активности тог корисника повећаће се, односно смањити. Ставом 8. истог члана дозвољена је промена апропријација из осталих извора без ограничења, с тим да се подноси захтев органу управе надлежном за финансије за отварање, односно повећање одговарајуће апропријације за извршавање расхода и издатака из свих извора финансирања, осим из извора 01-Приходи из буџета.

Апропријација се увећава на основу Уговора о додели бесповратних средстава број 400-574/2022-I од 25.11.2022. године закљученим са Министарством за бригу о селу (њихов број 276-401-00-1108/2/2022-01 од 25.11.2022.године).

Наведеним уговором је на основу Уредбе о утврђивању Програма доделе бесповратних средстава за куповину сеоске куће са окућницом за 2022.годину (,,Службени гласник РС,, 9/22,18/22 и 126/22) и јавног конкурса од 27. јула 2022.године, корисник Јелена Лазаревић из Ниша, поднела пријаву на јавни конкурс број 276-401-00-1108/2022-01 дана 01.августа 2022.године са неопходном документацијом. Општина Гаџин Хан је утврдила испуњеност услова који се односе на сеоску кућу са окућницом за чију куповину корисник бесповратних средстава добија средства и извршила процену тржишне вредности непокретности у висини од 1.180.000,00 динара. Наведену сеоску кућу са окућницом чине:

-породично стамбена зграда, број објекта 1, улица Старо село, површине 98м2, изграђена на катастарској парцели бр. 7274/1 КО Тасковићи,

-помоћна зграда, број објекта 2, улица Старо село, површине 18м2, изграђена на катастарској парцели бр. 7274/1 КО Тасковићи,

-катастарска парцела број 7274/1, Старо село, површине 369м2, грађевинско земљиште изван грађевинског подручја,

Све уписано у листу непокретности број 506 КО Тасковићи, општина Гаџин Хан, чији је продавац Силвана Поповић.

Министарство за бригу о селу се обавезује да наведена средства уплати општини у року од 8 (осам) дана од дана закључења уговора, а општина и корисник бесповратних срестава Јелена Лазаревић су у обавези да закључе уговор о промету непокретности са продавцем у року од 7 (седам) дана од дана уплате средстава на рачун општине. Општина Гаџин Хан нема својство купца у уговору о промету непокретности, али се обавезује да у име и за рачун корисника бесповратних средстава иста уплати на наменски рачун продавца непокретности одмах након закључења и овере уговора о промету непокретности. У року од 7 (седам) дана општина Гаџин Хан се обавезује да Министарству за бригу о селу достави извод са рачуна извршења буџета.

На основу свега горе изложеног донесимо Решење о отварању апропријације.

ПРЕДСЕДНИК

ОПШТИНСКОГ ВЕЋА

Милисав Филиповић